b'\n_START_ARTICLE_\nThe God that Failed\n_START_SECTION_\nKappaleen taustaa\n_START_PARAGRAPH_\nJames Hetfield kuvaili kappaletta "hienona... Hitaana, raskaana ja rumana." Soolokitaristi Kirk Hammett kertoo kappaleen soolosta: "Olin jo saanut soolon valmiiksi, mutta se ei sopinut, koska se oli liian bluesmainen." Hammettin mukaan h\xc3\xa4n teki soolon tuottaja Bob Rockin kanssa. He s\xc3\xa4velsiv\xc3\xa4t yhdess\xc3\xa4 melodian, johon Hammett tahtoi lis\xc3\xa4t\xc3\xa4 harmonian, mutta Rockin mielest\xc3\xa4 se olisi tehnyt kappaleesta liian "n\xc3\xa4tin". Sen sijaan h\xc3\xa4n ehdotti kitaristille, ett\xc3\xa4 h\xc3\xa4n soittaisi melodian oktaavia ylemp\xc3\xa4\xc3\xa4. Lopullinen kitarasoolo tarttui albumille lukuisten yritysten tuotoksena. Hammett pit\xc3\xa4\xc3\xa4 kappaleen sooloa albumin parhaana._NEWLINE_Kappaleen teema k\xc3\xa4sittelee uskoa, ja ihmisen luottamusta siihen. Sanoitukset kuvaavat Hetfieldin tuskaa h\xc3\xa4nen \xc3\xa4itins\xc3\xa4 kuoleman olosuhteista. H\xc3\xa4n kuoli sy\xc3\xb6p\xc3\xa4\xc3\xa4n kielt\xc3\xa4ydytty\xc3\xa4\xc3\xa4n hoidosta, uskoen Jumalan parantavan h\xc3\xa4net. Hetfield uskoi, ett\xc3\xa4 jos h\xc3\xa4n ei olisi seurannut Kristillist\xc3\xa4 tiedett\xc3\xa4 ja olisi suostunut sy\xc3\xb6p\xc3\xa4hoitoon, h\xc3\xa4n olisi voinut selvit\xc3\xa4._NEWLINE_Monet ateistij\xc3\xa4rjest\xc3\xb6t ihailevat kappaletta sen sis\xc3\xa4ll\xc3\xb6n vuoksi.'